টানা চার ম্যাচ জয়হীন থেকে মাঠে নেমেছিল বার্সা। তবে এদিন তাদের চিরচেনা চেহারাতেই দেখা যায়। শুরুর বাঁশির মাত্র ২ মিনিটের মাথায় ফিলিপ কুতিনহোর গোলে এগিয়ে যায় আর্নেস্তো ভালভার্দের দল। ব্রাজিলিয়ান তারকার গোলটিতে সরাসরি অবদান রাখেন মেসি। ১২ মিনিটে লুইস সুয়ারেজের অ্যাসিস্টে আর্জেন্টাইন তারকা নিজেই গোলদাতার ভূমিকায় অবতীর্ণ হন। কিন্তু এর মিনিট পাঁচেক বাদে সেভিয়ার ফ্রাঙ্কো ভাজকেসের সঙ্গে সংঘর্ষে মাটিতে পড়ে গেলে ডান বাহুতে চোট পান মেসি। এরপর উসমান ডেম্বেলেকে নামিয়ে তাকে উঠিয়ে নেয়া হয়। ২-০ ব্যবধানে এগিয়ে থেকে বিরতিতে যায় বার্সা।